cyanic-selkie/wikianc huggingface dataset:
Sinfonia nro 2 (Prokofjev)
Sinfonia koostuu kahdesta osasta. Ensimmäinen osa on Allegro ben articolato; toinen osa sisältää teeman ja muunnelmia.
Gilles De Bilde
De Bilde on edustanut seuratasolla myös Eendracht Aalstia, Anderlechtia, Sheffield Wednesdaytä, PSV Eindhovenia ja Lierseä. Hän voitti Belgian kultaisen kengän vuonna 1994.
Belgian maajoukkueessa De Bilde on pelannut 25 ottelua ja tehnyt niissä kaksi maalia.
Andreas Hinkel
Andreas Hinkel (s. 26. maaliskuuta 1982 Backnang, Baden-Württemberg, Saksa) on saksalainen jalkapalloilija, joka edusti kotimaansa seurojen lisäksi espanjalaista Sevillaa ja Skotlannin Valioliigassa pelaavaa Celticiä. Hän oli pelipaikaltaan puolustaja.
Ura
Hinkel aloitti uransa kotimaassaan Stuttgartin riveissä vuonna 2000. Hän teki ensiesiintymisensä Saksan maajoukkueessa Serbiaa ja Montenegroa vastaan vuonna 2003.
23. kesäkuuta 2006 Hinkel allekirjoitti espanjalaisen Sevillan kanssa neljän vuoden sopimuksen. 156 ottelua Stuttgartissa pelanneen Hinkelin siirtokorvaus oli neljä miljoonaa euroa. Sevillassa hän ei kuitenkaan vakiinnuttanut paikkaansa ja pelasi puolentoista kauden aikana vain 15 sarjaottelua, joista useimmat hän aloitti vaihtopenkillä. Tammikuussa 2008 hän siirtyi Celticiin.
Hinkel pelasi kaikkiaan 21 maaottelua, viimeisen kesäkuussa 2009.
Andromedan ja Linnunradan yhdistyminen
pienoiskuva|300px|Kuvassa on Maan yötaivas 3,75 miljardin vuoden kuluttua kun Andromeda (vas.) lähestyy Linnunrataa.
Andromedan ja Linnunradan yhdistyminen tapahtuu luultavasti noin 2,5–5 miljardin vuoden päästä ja siinä nämä Paikallisen ryhmän kaksi suurinta galaksia törmäävät ja yhdistyvät toisiinsa. Tällöin Aurinkokunnan sisältävä Linnunrata ja Andromedan galaksi sulautuvat yhdeksi galaksiksi.
Galaksien arvioidaan olevan noin 2,5 miljoonan valovuoden etäisyydellä toisistaan. Törmäyksen arvioidaan alkavan noin 4 miljardin vuoden kuluttua.
Andromedalla on havaittu olevan noin 1 miljoonan valovuoden etäisyydelle yltävä halo. Mikäli Linnunradalla on vastaava halo, niin galaksien törmäys saattaa alkaa huomattavasti aikaisemmin. Se saattaa jopa olla jo meneillään. Linnunradan haloa ei pystytä havaitsemaan sen sisältä käsin.
Hubblen lain mukaan kaukaiset galaksiryhmät loittonevat toisistaan, mutta Andromeda ja Linnunrata kuuluvat samaan ryhmään, eikä niillä arvella olevan loittonemiseen tarvittavaa keskinäistä alkunopeutta. Andromeda lähestyy Linnunrataa suurin piirtein 140 km/s. eli 500 000 km/h, mutta samalla sillä voi olla poikittaista nopeutta, jonka suuruutta ei varmasti tiedetä. Jos poikittaisnopeutta ei ole paljon, galaksit kohtaavat ja kaasupilvien törmätessä ne menettävät lisää keskinäistä nopeuttaan sulautuen lopulta yhteen.
Aba
Aba voi tarkoittaa seuraavia:
Sinfonia nro 3 (Prokofjev)
Sergei Prokofjevin kolmas sinfonia c-mollissa (op. 44) on sävelletty vuonna 1928. Se esitettiin ensimmäistä kertaa Pariisissa 17. toukokuuta 1929 Pierre Monteux'n johdolla.
Prokofjev sävelsi sinfonian aikoinaan esittämättä jääneen Tulienkeli-oopperansa musiikin pohjalta.
Pesäpallon miesten Mestaruussarjan kausi 1981
Pesäpallon SM-sarja 1981. Hyvinkään Tahko otti kolmannen peräkkäisen Suomen mestaruutensa. Suomen Cupin finaalissa Vimpelin Veto voitti vieraissa Halsuan Toivon 10-4. Uuden mielenkiintoisen lisän suomalainen pallonlyönti sai, kun Baseballin SM-sarja käynnistyi 1981. Pesäpallon "Isä" Lauri Tahko Pihkala kuoli 20. toukokuuta 1981.
Miesten mestaruus ratkesi vasta viimeisellä kierroksella. 5. syyskuuta Jyväskylän Kiri oli noussut sarjan kärkeen voitettuaan Hyvinkään kotonaan ottelussa, jota Tahko oli johtanut vielä kuuden vuoroparin jälkeen. Seuraavana päivänä joukkueet kohtasivat Hyvinkäällä. Tahko ratkaisi ottelun kolmannen sisävuoronsa neljällä juoksulla, johon Kiri ei enää pystynyt vastaamaan. Imatralla samaan aikaan ratkottiin pronssimitalin kohtaloa tilanteen ollessa tasan vielä 7.vuoroparin tasoittavalle tultaessa. Siinä Seinäjoki lopulta onnistui repäisemään kahden juoksun ratkaisevan tuntuisen kaulan, jota seuraavalla sisävuorollaan kasvatti viiteen juoksuun.
Mestaruussarja
right|300px|thumb|Kuva miesten SM-sarjan ottelusta SMJ - Tahko vuonna 1981 Mitalisarja
Putoamissarja Sarjasta putosivat Haminan Palloilijat, Vimpelin Veto ja Kauhajoen Karhu. Tilalle nousivat Ykkössarjan kolme parasta: Vaasan Maila, Jyväskylän Lohi ja Oulun Lippo.
So Fine!
So Fine on 1994 julkaistu Waltarin kolmas albumi.
Pesäpallon miesten Mestaruussarjan kausi 1981
Mestaruussarja
Hyvinkään Tahko: Markku Kuikka, Antti Laurila, Risto Korhonen, Juha Lamberg, Pertti Wirtanen, Kari Kuusiniemi, Stig Tainio, Ilkka Musto, Jari Laurila, Oiva Latikka, Paavo Pekkalin, Pelinjohtaja Aulis Paski, valmentaja Reijo Koivu.
Brett Kulak
Brett Kulak (s. 6. tammikuuta 1994) on kanadalainen jääkiekkoilija, joka pelaa Edmonton Oilersin organisaatiossa. Hän on Calgary Flamesin neljännen kierroksen varaus vuodelta 2012.
Ura
Kulak pelasi neljä kautta juniorikiekkoa vuosina 2010–2014 WHL-joukkue Vancouver Giantsissa. Hän pelasi Giantsissa 216 peliä, joissa teki 35 maalia ja 93 syöttöpistettä. Calgary Flames varasi Kulakin neljännellä kierroksella 105. pelaajana vuoden 2012 varaustilaisuudessa. Kulak pelasi kausien 2012–2013 ja 2013–2014 päätteeksi molempina vuosina Calgaryn AHL-farmiseura Abbotsford Heatissa. Hän pelasi kausien päätteeksi neljä ja kuusi ottelua Heatissa.
18. maaliskuuta 2014 Flames ja Kulak solmivat kolmivuotisen tulokassopimuksen. Kulak aloitti kauden 2014–2015 ECHL:ssä Colorado Eaglesissa ennen kuin nousi AHL:ään Adirondack Flamesiin. Hänet kutsuttiin myös NHL:n puolelle, jossa hän teki 11. huhtikuuta 2015 debyyttinsä Calgaryn paidassa joukkueen hävitessä kauden viimeisen runkosarjaottelunsa lukemin 5–1 Winnipeg Jetsille.
Erkki Pajari
Erkki Risto Olavi Pajari (5. heinäkuuta 1933 Sortavala – 8. lokakuuta 1993 Välimeri) oli suomalainen diplomaatti.
Erkki Pajarin vanhemmat olivat eversti Risto Pajari ja Irja Elina Saukkonen. Pajari oli koulutukseltaan lainopin kandidaatti ja oli ulkoministeriön neuvotteleva virkamies 1979–1982 sekä suurlähettiläs Bogotássa 1982 –1985, Algerissa 1985–1987, Tunisissa 1985–1987.
Audnedal
Audnedal oli Norjan kunta entisessä Länsi-Agderin läänissä sisämaassa. Audnedalilla oli kunnan asema vuodesta 1964 vuoteen 2020 saakka, kunnes se liitettiin läntiseen naapuriinsa Lyngdalin kuntaan. Tammikuussa 2013 tehdyn väestönlaskennan mukaan Audnedalin kunnassa oli 1 728 asukasta.
Historia
Vuosina 1837–1843 Audnedal tai Undal toimi formannskapsdistriktinä Vigmostadille, Konsmolle, Spangereidille ja Vallelle. Vuonna 1844 Vigmostad ja Konsmo muodostivat Nord-Audnedalin kunnan ja Spangereid ja Valle yhdistyivät Sør-Audnedalin kunnaksi.
Vuonna 1875, jolloin väkiluku oli korkeimmillaan, nykyisen Audnedalin alueella oli 2 159 asukasta. Sen jälkeen väkiluku laski tasaisesti ja vuonna 1930 se oli 1 622. Väkiluku laski, koska maanviljely tuntureilla tuli vaikeammaksi ja ainakin 50 tunturimaatilaa autioitui 1890–1940. Monet muuttivat Amerikkaan. Vuosina 1877–1907 rekisteröitiin 1 200 siirtolaista, jotka olivat merkinneet synnyinpaikakseen Undalin. Ennen toista maailmansotaa arvellaan 2 500 audnedalilaisen matkustaneen Amerikkaan joko pysyvästi tai lyhyemmäksi ajaksi.
Vuonna 1910 Nord-Audnedal jakautui uudelleen Vigmostadin ja Konsmon kunniksi. Vuonna 1964 Konsmo, Grindheim ja osa Bjellandin kuntaa yhdistyivät Audnedalin kunnaksi. Audnedal liitettiin puolestaan osaksi Lyngdalin kuntaa 1. tammikuuta 2020.
Halina Górecka
Halina Górecka, silloiselta nimeltään Richter, saavutti Rooman 1960 olympialaisissa pronssia 4 × 100 metrin viestijuoksussa. Hän juoksi neljännen osuuden Puolan joukkueessa, jonka loppuaika oli 45,0 s. Tokion 1964 olympialaisissa hän voitti viestissä toisen osuuden juoksijana kultaa ajalla 43,6 s, joka oli uusi maailmanennätys mutta poistettiin myöhemmin ennätyslistalta, kun joukkueen ankkurina juossut Ewa Kłobukowska ei läpäissyt sukupuolitestiä. Henkilökohtaisessa 100 metrin juoksussa hän sijoittui seitsemänneksi ajalla 11,8 s.
Teksaspulla
alt=sokeroituja kanelikierrepullia paperikääreessä lautasella|pienoiskuva|Teksaspullia Teksaspulla tai texaspulla on pulla, joka valmistetaan lähes täysin samalla reseptillä kuin dallaspullakin, paitsi että teksaspullien täytteessä ei käytetä lainkaan sitruunalla maustettua maitorahkaa eikä kookoshiutaleita.
Fredrik Adlercreutz
Fredrik Thomas Adlercreutz (1793–1852), eversti, kreivi, oli Etelä-Amerikassa sotinut suomalaissyntyinen sotilas ja diplomaatti. Hän oli Kolumbian itsenäisyystaistelun sankareita.
Joaquín Viloria de la Hoz on kirjoittanut Adlercreutzista kirjan Federico Tomás Adlercreutz (1793–1852): Vicisitudes militares, económicas y sociales de un conde sueco en América, ja Rauli Virtanen on tehnyt vuonna 2009 televisioelokuvan Sotilas rakastuu señoritaan sarjaan Hurjia suomalaisia.
Adlercreutz oli Carl Johan Adlercreutzin poika.
Web service
Web service (www-sovelluspalvelu ) on W3C:n määritelmän mukaan ohjelmistojärjestelmä, joka mahdollistaa keskenään yhteensopivan tietokoneiden välisen vuorovaikutuksen tietoverkon yli. Käytännössä termillä tarkoitetaan World Wide Web -pohjaisia ohjelmointirajapintoja: jokin palvelin tarjoaa muilla tietokoneilla toimiville ohjelmistoille palvelun HTTPn tai muun Internetissä toimivan protokollan yli.
Termi sekoitetaan helposti verkkopalveluihin; web service -termillä tarkoitetaan Web-teknologialla toteutettua ohjelmointiteknistä palvelurajapintaa. Tyypillisesti web service -palvelut toteutetaan samoilla palvelimilla kuin varsinaiset palvelutkin. Esimerkiksi Wikipedia on verkkopalvelu, joka tarjoaa samalla REST-pohjaisen web service -rajapinnan; käyttäjät voivat lukea ja muokata Wikipediaa verkkoselaimella, ja automaattisesti toimivat bot-ohjelmat voivat lukea ja muokata Wikipediaa ohjelmointirajapinnan kautta.
Web service koostuu kolmesta osasta, joista kaksi on pakollisia. Palvelulla on tarjoaja (Service provider) ja käyttäjä (Service requester). Lisäksi on mahdollista käyttää palveluhakemistoa (Service broker). Kolmen osapuolen välillä kommunikoidaan erilaisten XML-pohjaisten protokollien avulla.
Pääasiallisena kommunikaatiokanavana ovat useimmiten HTTP tai HTTPS, mutta kommunikointi on myös mahdollista muita kanavia pitkin.
W3C määritteli XML-, SOAP- ja WSDL-standardit. UDDI on alun perin OASIS-standardi. Lisäksi W3C ja OASIS ovat standardoineet useita eri lisästandardeja liittyen mm. tietoturvaan ja luotettavuuteen.
W3C:n määrittelemien protokollien lisäksi on olemassa muitakin protokollia, kuten XML-RPC, jotka toimivat samalla periaatteella.
REST on arkkitehtuurimalli, joka on eräs tapa toteuttaa web service -toiminnallisuutta käyttämällä vain HTTP-protokollaa.
Picatrix
Picatrix on nimi, joka kristillisessä Euroopassa annettiin arabiankieliselle teokselle غاية الحكيم Ġāyat al-Ḥakīm eli Viisaitten päämäärä. Teos käännettiin latinaksi 1200-luvulla espanjan kielestä.
Discoswing
Disco-Swing on etupäässä nopeaan musiikkiin tanssittava lavatanssi, jota tanssitaan yleensä tanssilavoilla suorajakoiseen disco-musiikkiin tai iskelmään, jossa on disco-beat. Tanssista käytetään myös nimityksiä Disco-Jive ja Samba-Jive, joista ensimmäinen viittaa siihen, että tanssitaan jiven kuvioita disco-musiikkiin ja jälkimmäinen vastaavasti samba-musiikkiin.
Disco-Swingin askelrytmi on 12a3 tai a123, missä a-askel sijoittuu ajallisesti lähemmäksi seuraavaa iskua.
Joskus askellukseen sovelletaan myös painotonta täp-askellusta esimerkiksi 1(2)3a4, missä 2-askel on painoton ja otetaan samalla jalalla kuin kolmos-askelkin. Viimeksi mainitun tekniikan etuna on, että pysytään paremmin mukana 4/4-tahtilajin musiikissa, kun perusaskeleeseen käytetään koko tahti. Tästä askelversiosta käytetään myös nimitystä discosamba. Tämä askellikko sopii hyvin nopeaan sambaan.
Parhaat bongaukset 2 1989–2007
Kokoelmien toinen osa sisältää tunnetuimpia kappaleita albumeilta Elämä janottaa (1989), Tähdet kertovat (1990), Grrr! (1992) sekä Etiäppäin (2007). Mukana ovat myös vuoden 2006 Lintuinfluenssa Vol.1 -kokoelmalevyn kappaleet "Perunatorin tyttö" ja "Keski-ikä on syvältä", sekä eri esittäjiä sisältävän kokoelman Onnellisten kotimaa (1992) cover-kappale "Intian kuu".
Vesa Kujanpää
Vesa Kujanpää on suomalainen lentopallovalmentaja, joka toimii kaudella 2012–2013 miesten mestaruusliigassa Raision Loimun päävalmentajana. Kujanpää on valmentajaurallaan valmentanut sekä miesten että naisten pääsarjoissa Suomessa. Hän on naisten SM-liigassa valmentanut Someron naisten liigajoukkuetta ja toiminut apuvalmentajana LP Viestissä. Raision Loimun apuvalmentajaksi Kujanpää tuli kesken kauden 2011–2012.
Kujanpää on tullut tutuksi yleisölle myös Urho TV:n lentopallokommentaattorina.
Thomas Buffel
Thomas Buffel (s. 19. helmikuuta 1981 Ruddervoorde, Belgia) on belgialainen jalkapalloilija, joka edustaa belgialaista Genkiä. Buffel on 175 senttimetriä pitkä ja pelipaikaltaan keskikenttäpelaaja.
Belgian maajoukkueessa Buffel debytoi vuonna 2002 ja on pelannut yhteensä 29 ottelua ja tehnyt niissä kuusi maalia.
Brachypelma vagans
Koko ja ulkonäkö
Brachypelma vagans on aikuisena noin 13 cm pitkä. B. vagans on väritykseltään pääosin musta, lukuun ottamatta takaruumista, jossa on punertavia karvoja.
Levinneisyys
Brachypelma vagans elää luonnonvaraisena Meksikossa ja Keski-Amerikassa. Se kaivaa asunnokseen syviä koloja.
Hoito terraariossa
Ihanteellinen kosteus on 65-75 %. Laji on yöaktiivinen. Terraarion koko vähintään 30x30x30 cm. Terraarion lämpötila 23-27 °C. Pohjamateriaalina voidaan käyttää esimerkiksi kookosrouhetta tai lannoittamatonta turvetta. Brachypelma vagans on lievästi myrkyllinen, ja siksi sitä ei kannata käsitellä. Se voi olla aggressiivinen ja nopealiikkeinen.
Taskutrumpetti
Taskutrumpetti on trumpetti, joka on taivutettu pienempään kokoon, jotta pienempi soittaja jaksaa kannatella soitinta lähempänä kehoaan paremmin. Tällöin sen momentti on pienempi.
Suippopyrstösirri
Suippopyrstösirri (Calidris acuminata) on Siperiassa esiintyvä pienikokoinen kahlaajalintu. Lajin nimesi ja kuvaili tieteelle Thomas Horsfield vuonna 1821.
Koko ja ulkonäkö
Suippopyrstösirrin pituus on 17–22 cm, siipien kärkiväli 42–48 cm ja paino 45–100 g.
Levinneisyys
Suippopyrstösirri pesii Siperian tundralla Janajoelta itään ainakin Kolymalle saakka ja talvehtii Kaakkois-Aasiassa ja etenkin Kaakkois-Australiassa. Maailmanpopulaation koko on noin 73 000 yksilöä, ja lajin kanta on vaarantunut. Syysmuuton aikana suippopyrstösirri saattaa harhautua Pohjois-Amerikkaan tai jopa Eurooppaan. Suomessa on tehty kaksi havaintoa: 23.–24.8.1984 Kotkassa ja 27.–30.8.2010 Maarin lintutornissa Espoon Otaniemessä.
Elinympäristö
Pesimäaikana suippopyrstösirri elää arktisen tundran palsasoilla ja kuivemmilla lyhytkortisilla, jäkäläisillä ja sammaleisilla avoimilla alueilla.
Lisääntyminen
Pesä on maassa kasvillisuuden suojassa, ja munia on yleensä neljä.
Ravinto
Suippopyrstösirrit syövät hyönteisiä ja muita pieniä selkärangattomia mudasta ja maasta.
Szentendre
Szentendre on kaupunki Unkarissa Pestin läänissä. Se on pinta-alaltaan 43,82 neliökilometriä ja siellä on 23 401 asukasta (2009).
Szentendre sijaitsee Tonavan varrella lähellä Budapestia. Kaupunki on kuuluisa museoista ja gallerioistaan. Szentendrestä on tullutkin merkittävä turistikohde maalauksellisen kaupunkikuvansa ja hyvien liikenneyhteyksiensä ansiosta.
Historia
Szentendre on ollut asuttu jo kivikaudella. Roomalaiset valtasivat kaupungin Augustuksen hallintoaikana ja nimesivät sen Ulcisia Castraksi. Kansainvaellusaikana 400-luvulla kaupungin puolustusjärjestelmät tuhottiin. Myöhemmin siitä tuli avaarien heimokeskus.
Ruhtinas Kurszán valtasi Szentendren merkittävänä strategisena kohteena, kun unkarilaiset asettuivat nykyisen Unkarin alueelle. Ensimmäinen maininta Szentendresta on vuodelta 1009. Keskiaikaiset asuinalueet rakennettiin ympäröimään kirkkokukkulaa, jonka keskellä oli apostoli Andreakselle pyhitetty kirkko. Osmanivallan aikana kaupungin väkiluku pieneni huomattavasti.
Osmanit valtasivat Belgradin uudestaan vuonna 1690, ja Habsburgeja kannattavat serbit joutuivat pakenemaan Belgradista. Keisari Leopold I sijoitti yli 6 000 serbiä Szentendreen. Vielä vuonna 1815 kaupungin asukkaista 42 prosenttia oli serbejä, mutta vuoteen 1890 mennessä heidän määränsä oli vähentynyt 19 prosenttiin. Vuonna 1888 Szentendreen saapui rautatie. Kaupungin suurimmaksi kansalaisuudeksi on noussut 1900-luvulla unkarilaiset.
Miehen voitto
pienoiskuva|[[James Stewart ja June Allyson elokuvassa.]] Miehen voitto (The Stratton Story) on Sam Woodin ohjaama yhdysvaltalainen elämäkertaelokuva vuodelta 1949. Elokuva kertoo Chicago White Soxien syöttäjästä Monty Strattonista, jonka jalka joudutaan amputoimaan metsästysonnettomuuden seurauksena, ja hänen paluustaan takaisin baseballin pariin. Strattonia elokuvassa näytteli James Stewart ja hänen vaimoaan Etheliä June Allyson. Miehen voitto oli ensimmäinen kolmesta elokuvasta, joissa Stewart ja Allyson esittivät avioparia. Kaksi seuraavaa olivat Glenn Miller Story (1953) ja Ilmojen kiitäjät (1954).
Elokuva sai parhaan alkuperäisen tarinan Oscar-palkinnon.
LexCorp
LexCorp (alun perin tyylitelty Lexcorp) on fiktiivinen yritys DC Comicsin sarjakuvissa. Yhtiön omistaja on Lex Luthor, Teräsmiehen arkkivihollinen. Sen ensimmäinen jatkumollinen esiintyminen oli John Byrnen sarjakuvassa The Man of Steel.
Historia
Lex Luthor perusti LexCorpin pääosin rikollisimperiuminsa keulakuvaksi, mutta samalla myös ylemmyytensä symboliksi Teräsmiestä kohtaan, koska Luthorille Teräsmiehen tuhoaminen on tärkeämpää kuin hänen liiketoimensa (mikä on havainnollistettu hänen pyrittyään unohtamaan ryöstämällä Fort Knox ). Luthorin tavoitteena on muuttaa LexCorpin operaatiot laillisiksi rikollisuudesta vetäytymisen jälkeen, ja tulevaisuudessa se näytetään suuresti menestyneenä ei-rikollisena yrityksenä, mihin Teräsmieskin on tyytyväinen.
LexCorp oli alun perin organisoitu ilmailu- ja avaruusalan suunnittelutoimistoksi, joka aloitti toimintansa Daily Planet -rakennuksen ylimmän kerroksen toimistoissa Metropolisissa, ja siitä on sittemmin tullut yksi maailman suurimmista, monipuolisimmista monikansallisista ryhmittymistä.
Yritys kasvoi hankinnan myötä aloittaen vaikeuksissa olevista lentoyhtiöistä "Inter-Continental Airlines" ja "Atlantic Coast Air Systems" ja nimeämällä ne uudelleen "LexAiriksi". Kun nousevia voittoja uhkasi polttoainepula, LexCorp osti Southwestern Petroleumin ja nimesi sen uudelleen "LexOiliksi". Tämä hankintamalli sisälsi edelleen Daily Planetin ja useat Metropolis-yritykset, ennen kuin LexCorp myi kannattamattoman Daily Planetin ja sen rakennuksen TransNational Enterprisesille ja perusti uudeksi pääkonttorikseen L-kirjaimen muotoisen 96-kerroksisen kerrostalon.
LexCorp kasvoi nopeasti monimuotoiseksi kansainväliseksi ryhmittymäksi, jonka intressejä ovat yleishyödylliset palvelut, jätehuolto, teollinen valmistus, tietokonelaitteistot ja -ohjelmistot, kemikaalit, vähittäiskauppa, biotekniikka, aseet, lääkkeet, öljy, viestintä, lentoyhtiöt, kiinteistöt, hotellit, ravintolat, teknologia, media, rahoituspalvelut, robotiikka, turvallisuus, kuljetus, satelliitit, osakevälitysyhtiöt, käteisyritykset ja ruoka. Alliance Invasionin aikajanalla arvioitiin, että LexCorp työllisti joko suoraan tai epäsuorasti lähes kaksi kolmasosaa Metropolisin 11 miljoonan ihmisen väestöstä, joka hallitsee kauppaa suuressa osassa maailmaa. Näiden monien tytäryhtiöiden joukossa on erilaisia ​​yrityksiä, kuten Advanced Research Laboratories, Secur-Corp Armored Car Service, North American Robotics, Hell's Gate Disposal Services ja Good Foods Group, jotka omistavat Ralli's Family Restaurants, Big Belly Burger ja Koul-Brau Breweries. LexCorpin suurimpia tytäryhtiöitä ovat LexComp, LexChemical, LexEl Investments, LexMart, LexComm, FedLex, LexOil, LexAir ja TelLex.
Kun toimitusjohtaja Lex Luthor valittiin Yhdysvaltain presidentiksi, hän luopui LexCorpista välttääkseen eturistiriidan, ja Talia al Ghulista tuli yhtiön toimitusjohtaja. Al Ghul lahjoitti suuren osan voitoistaan ​​Wayne Foundationille Teräsmiehen ja Batmanin vuoden pituisten poissaolojen aikana. Irtisanouduttuaan presidenttiydestään Luthor erotti hänet ja otti takaisin paikkansa, vaikka hän piti salaa osan varastosta.
Kilpailijoita ovat Wayne Enterprises, Kord Enterprises, Queen Industries ja S.T.A.R. Labs. LexCorp sponsoroi supersankaritiimiä The Conglomeratea yhdessä American Steelin, Dante Foodsin, Dupree Chemicalin, Ferris Aircraftin, S.T.A.R. Labsin, Ovel Oilin, Pax Entertainmentin ja Stagg Enterprisesin kanssa.
Sen jälkeen kun Luthor vapautettiin julkisesti rikossyytteistä, Lana Langista tuli LexCorpin uusi toimitusjohtaja ja LexCorp alkoi rappeutua. Lana Lang erotettiin virastaan, koska kaikissa LexCorpin työsopimuksissa oli sopimuslauseke, joka kieltää Teräsmiehen auttamisen millään tavalla, kun hän yritti käyttää LexCorpin turvayksikköä auttamaan Teräsmiestä taistelussa Atlasta vastaan.
Vuosi Infinite Crisis -tapahtuman jälkeen Lex Luthor oli riisuttu varallisuudestaan ​​ja omaisuudestaan; LexCorp purettiin ja myytiin useille kilpailijoille, erityisesti Wayne Enterprisesille.
Lex Luthor omistaa salaa voimakkaan ja laillisen Thunder Corporationin, jota hän hallitsee väärällä henkilöllisyydellä pitäen yllä illuusion puheenjohtajasta/pääosakkeenomistajasta "Lucius D. Tommytown" väärennetyillä aikakauslehtiartikkeleilla ja näyttelijöillä, koska hän piti itseään liian rehellisenä ollakseen kaikkea muuta kuin rikollista. Thunder Corporationin pääkonttori "Zephrymore Building" edustaa Lex Luthorin rikollista toimintaa ja kattohuoneistoa.
Televisio
Supergirl sarjan toisella kaudella LexCorp esiintyy nimellä "Luthor Corp". Lex Luthorin sisar Lena ottaa yrityksen haltuunsa Lexin vangitsemisen jälkeen ja nimeää sen uudelleen "L-Corpiksi" erottaakseen yrityksen veljensä maineesta. Tämä tekee hänestä myös salamurhaajan John Corbenin kohteen, jonka Lex palkkaa murhaamaan hänet.
LexCorp esiintyy vuoden 2019 TV-sarjassa DC Super Hero Girls, jaksossa "#SweetJustice", jossa Lex esittelee yrityksensä parhaat tekniset edistysaskeleet parantaakseen maailmaa, kunnes hänen nuorempi sisarensa Lena hakkeroi hänen keksintöjensä järjestelmän, käyttää robotteja ja Lexin taistelupukua tuhoten Metropolisin hauskoja paikkoja, mutta kun Supersankaritytöt voittavat hänet, yritys korjaa kaikki Lenan aiheuttamat vahingot. Yritys esiintyy jaksossa "#AllyCat", jossa Kissanainen ja supersankaritytöt (paitsi Lepakkotyttö) menevät naamioituneina hakemaan Ikuisuuden kirjan, joka antaa sen haltijalle mahdollisuuden nähdä ja hallita tulevaisuutta, ja väittäen, että se on liian vaarallista kenelle tahansa kuolevaiselle.
Elokuvat
LexCorp esiintyy elokuvassa Batman v Superman: Dawn of Justice. Elokuvassa mainitaan, että LexCorpin perusti Alexander Luthor Sr., Lex Luthorin isä. Senaattorit Finch ja Barrows vierailevat Lexin luona, joka kertoo ajatuksensa käyttää äskettäin hankittua kryptoniittiksenomineraalia virallisena "hopealuotien" pelotteena Teräsmiestä vastaan, jos muukalainen supersankari päättää kääntyä ihmisyyttä vastaan. Hän pitää myös Kenraali Zodin ruumista laboratoriossaan ja käyttää hänen jäänteitään päästäkseen Kryptonin tiedustelija-alukseen. Yhdysvaltain Capitol-rakennuksen tuhoutumisen jälkeen Batman murtautuu hyvin vartioituun LexCorp-rakennukseen ja varastaa onnistuneesti kryptoniitin sisältä, juuri sitä, mitä Lex halusi. Teräsmiehen kuoleman jälkeen ja Lois Lanen paljastettua Lex Luthorin pääasialliseksi superrikolliseksi syylliseksi lukuisten sanoinkuvaamattomien rikosten takana rauhaa ja ihmisyyttä vastaan, Lex pidätetään ja syrjäytetään LexCorpin toimitusjohtajana.
Alipainoisuus
pienoiskuva|Painoindeksiä kuvaava kaavio, jossa alipainoisuus on kuvattu valkoisella. Alipainoisuus määritellään lääketieteessä tilana, jossa ihmisen paino alittaa painoindeksin mukaan suositellun ihannepainon. Aikuisella alipainoisuuden raja on BMI 18,5.
Painoindeksi ei sovellu urheilijoiden ravitsemustilan mittaamiseen, koska heillä on tavallista painavammat lihakset.
Noin 1,7 prosenttia väestöstä on alipainoisia.
Äärimmäinen hoikkuus on yhteydessä terveysongelmiin ja ennenaikaisen kuoleman riskiin. Jo normaalipainon alarajalle sijoittuva 19:n painoindeksi lisää esimerksi osteoporoosin riskiä. Alipaino taas häiritsee naisten hormonitoimintaa yleensä niin pahasti, että kuukautiset jäävät pois.
Vakava, esimerkiksi nälänhädästä johtuva alipainoisuus voi johtaa kudosvaurioihin, joista vakavimmin vaikuttavat aivovauriot ja sydänviat. Vakava alipainoisuus voi myös pienentää vastustuskykyä monia sairauksia vastaan. Vakavasti alipainoisten ravinnon vähyydestä usein aiheutuu monenlaisia vaarallisia puutostiloja. Nälkäkuolemassa sydän pysähtyy energianpuutteesta johtuen, kun pitkittyneen nälkiintymisen seurauksena kehon rasvavarastot ovat kuluneet loppuun sisäelinten ympäryksiä myöten.
Syyt
Vuonna 2022 julkaistussa kiinalaistutkimuksessa havaittiin, että luontaisesti alipainoiset ihmiset söivät vain keskimäärin 12 prosenttia normaalipainoisia vähemmän, vaikka liikkuivat 23 prosenttia vähemmän. Heidän lepoaineenvaihduntansa oli silti 22 prosenttia normaalipainoisia vilkkaampaa ja hedän verensä tyroksiinihormonin pitoisuus oli tavallista suurempi, mikä johtaa yleensä pienempään ruokahaluun. Osanottajien keskimääräinen painoindeksi oli vain 17. Liikuntaa sisältäviä aktiviteetteja he harrastivat vain 4 prosenttia ajastaan, mikä vastaa noin tuntia päivässä, kun esimerkiksi keskivertoaustralialainen harrasti vuonna 2008 keskimäärin 6,5 tuntia päivässä liikuntaa sisältäviä aktiviteetteja.
Erilaiset fyysiset ja psyykkiset häiriöt ja sairaudet voivat aiheuttaa huomattavaa ruokahalun puuttumista. Mikäli ihmisillä ei ole riittävästi ruokaa ja he kärsivät tämän takia alipainosta, on kyseessä nälänhätä.
Sewolin uppoaminen
Matkustajalaiva MV Sewolin uppoaminen tapahtui 16. huhtikuuta 2014 laivan ollessa matkalla Incheonista Jejuun. Alus kallistui ja kääntyi ympäri ennen uppoamistaan. Sillä oli 476 matkustajaa, joista suurin osa oli opiskelijoita.
Alus lähetti hätäsanoman 2,7 kilometrin päässä Gwanmaen saaresta kello 8.58 Korean aikaa. Evakuointikäsky annettiin vasta 40 minuuttia sen jälkeen, kun laiva alkoi kallistua. Matkustajia oli kielletty poistumasta uppoavasta laivasta. Kalastaja- ja muut pienalukset pelastivat useita ihmisiä ennen Korean rannikkovartioston aluksia. Onnettomuudessa kuoli 304 ihmistä ja 9 katosi. Alkuvuodesta 2017 pelastusryhmä löysi yhden kadonneen opiskelijan ruumiin. Ruumiin mukana löydettiin myös laukku sisältöineen. Löydetty ruumis oli 17-vuotiaan Jo Eun Hwan, joka tunnistettiin hampaiden avulla. Kadonneiden kahdeksan henkilön etsintöjä on pyydetty jatkamaan.
Sewolissa oli liikaa lastia, mikä teki laivan epävakaaksi. Kun laivan kokematon ruorimies teki äkkikäännöksen, lasti liikkui. Tämän vuoksi laiva kallistui ja alkoi upota.
Laivan miehistön toimintaa on kritisoitu ankarasti Etelä-Korean mediassa. Etelä-Korean presidentti vertasi miehistön toimintaa murhaan. Laivan päällikkö sai 36 vuoden vankeustuomion ja kaikkiaan 15 laivan miehistön jäsentä sai vankeustuomion osallisuudestaan turmaan. Laivan varustamoyhtiön toimitusjohtaja sai kymmenen vuoden vankeustuomion osallisuudestaan turmaan.
Laiva nostettiin pintaan maaliskuussa 2017.
Fonthill Abbey
pienois|Suuri sali. (Rutter, 1823.) pienois|Pääkerroksen pohjapiirros. (Rutter, 1823.) pienois|Fonthill Abbey lounaasta nähtynä. [[William Turnerin maalaus, 1799.]] pienois|Fonthill Abbeyn jäänteet vuonna 2004. Fonthill Abbey (”Fonthillin luostari”) oli englantilaisen eksentrikon ja miljonäärin William Beckford nuoremman kodikseen rakennuttama uusgoottilainen kartano. Rakennusta kuvaillaan usein katedraaliksi ja se oli tyylillisesti velkaa historialliselle kirkkoarkkitehtuurille, erityisesti läheiselle Salisburyn katedraalille. Kyseessä ei kuitenkaan ollut varsinainen tuomiokirkko, sillä Fonthill Abbey ei koskaan toiminut hiippakunnan pääkirkkona tai ylipäätään ollut uskonnollisessa käytössä, vaan se rakennettiin Beckfordin yksityisasumukseksi.
Fonthill Abbey tunnettiin varsinkin 87-metrisestä tornistaan, joka oli koko Englannin korkein. Myös sisustus oli yltäkylläinen, ja rakennukseen oli koottu kymmenientuhansien niteiden kirjasto ja kulttuurihistoriallisesti arvokas taidekokoelma. Homoseksuaalisuuteensa liittyvien skandaalien vuoksi Beckford oli kuitenkin epäsuosittu henkilö, ja hän eli Fonthill Abbeyssä eristettyä elämää seuranaan lähinnä palvelusväkensä. Itämaisesta estetiikasta nauttinutta Beckfordia onkin ajoittain kuvailtu ”Fonthillin kalifiksi”.
Rakennuksen historia
Beckford oli nuoruudessaan kirjailija, joka saavutti menestystä goottilaisella romaanillaan Hirmuvaltias (Vathek, 1786). Seksuaalisesta vapaamielisyydestään ja eksentrisestä käytöksestään johtuen hän joutui toistuvasti lähtemään maanpakoon. Vuodesta 1793 alkaen hän suuntasi mielenkiintonsa kirjallisuuden sijaan Wiltshiressä sijainneen perintötilansa Fonthillin uudistamiseen. Fonthill Abbeyn suunnitteli aikansa merkittävin brittiläinen arkkitehti James Wyatt. Rakennustyöt käynnistyivät 1795, ja niihin osallistui satoja työläisiä. Vuonna 1798 Beckford jätti Portugalin lopullisesti ja palasi takaisin kotimaahansa.
Keskiaikaisten katedraalien rakentaminen saattoi viedä vuosisatoja. Beckford vaati kuitenkin äärimmäisen nopeaa aikataulua. Sen vuoksi Wyatt joutui rakentamaan Fonthill Abbeyn huonoille perustuksille, ja sen rakenteissa käytettiin paljon puuta ja kipsiä. Ajoittain rakentajat työskentelivät jopa öisin soihdunvalossa. Heikkojen rakenteiden vuoksi katedraalin torni sortui kuudesti, minkä jälkeen se rakennettiin aina uudestaan. Legendan mukaan Beckford ei ollut harmissaan tornin sortumisesta sinänsä vaan lähinnä siitä, ettei ollut paikalla todistamassa tapahtumaa.
Lopullisessa muodossaan katedraalin torni oli 285 jalkaa (noin 87 metriä) korkea. Sen muurit olivat kiveä, mutta holvirakenteen puutteen vuoksi torni oli edelleen epävakaa. Avajaiset pidettiin 1800, vaikka rakennustyöt olivat vielä pahasti kesken ja jatkuivat vuoden 1812 tienoille asti. Holtittoman rahankäytön, huonon taloudenpidon ja tappiollisten oikeusjuttujen seurauksena Beckford oli köyhtynyt ja joutui kiinnittämään Fonthill Abbeyn 1820-luvun alussa. Rakennus taidekokoelmineen myytiin 300 000 – 350 000 punnalla (lähteiden tiedot vaihtelevat) ruudin valmistuksella ja sotakeinottelulla rikastuneelle tehtailijalle vuonna 1823.
Beckford rakennutti jäljellä olevilla varoillaan 154 jalkaa (noin 57 metriä) korkean Lansdown Tower -nimisen rakennuksen, missä hän vietti viimeiset elinvuotensa. Rakennus on edelleen pystyssä ja tunnetaan ”Beckfordin tornina”. Fonthill Abbeyn torni sen sijaan luhistui lopullisesti vuonna 1825 perustuksien heikkouden vuoksi. Rakennuksesta on nykyään jäljellä vain osa sen pohjoisesta siivestä. Raunioita peittää D-kirjaimen muotoinen maakumpu.
Kuvaus rakennuksesta
Fonthill Abbey oli Englannin huomattavimpia rakennuksia. Erityisen maineikas oli sen torni, joka oli koko maan korkein. Beckfordin luona lokakuussa 1817 vieraillut runoilija Samuel Rogers kuvaili käyntiään seuraavasti. Fonthill Abbeyn ovet olivat 38 jalkaa (11,5 metriä) korkeat ja ovenvartijana toimi kullalla ja jalokivillä koristautunut kääpiö, joka sai ovet näyttämään vieläkin korkeammilta. Yhtä yltäkylläisesti olivat sonnustautuneet myös muut palvelijat. Rakennuksessa oli lukemattomia saleja, joihin oli kerätty muun muassa jalokiviä, posliinia, pronssiveistoksia ja kalliita kankaita. Ovet olivat purppuralla ja kullalla kirjailtua violettia samettia. Rogers ja Beckford saapuivat lopulta pylväskäytävään, joka oli vielä edellisiäkin yltäkylläisempi ja joka näytti päättyvän pronssisen patsaan kannattelemiin karmiininpunaisiin kankaisiin. Silloin Beckford huusi ”avaudu”, ja kankaat heilahtivat sivuun paljastaen koko 350 jalkaa (106 metriä) pitkän käytävän. Rakennuksessa oli myös kappeli täynnä kultaisia, jalokivin koristeltuja kynttilänjalkoja ja astioita. Jopa tulisijojen hiilet olivat hajustettuja ja niitä säilytettiin kullatuissa koreissa.
Beckford keräsi kotiinsa 20 000 niteen kokoelman, joka oli arvokkain yksityinen kirjasto Englannissa. Hänen laaja taidekokoelmansa käsitti muun muassa Tizianin, Bronzinon, Rafaelin, Velázquezin, Rembrandtin, Rubensin ja Canaletton töitä. Suuri osa kokoelmasta on sittemmin päätynyt museoihin.
Tilukset olivat laajuudeltaan kuusituhatta eekkeriä (24 km2), ja niitä ympäröi 15 mailia (24 km) pitkä ja 12 jalkaa (3,7 m) korkea muuri, jonka päällä oli rautaisia piikkejä. Muurin on usein arveltu olleen osoitus skandaalien katkeroittaman Beckfordin halusta eristäytyä muusta maailmasta, mutta syynä lienee ollut pikemminkin eläinrakkaan miljonäärin halu pitää metsästäjät loitolla.
Elämä Fonthill Abbeyssä
Fonthill Abbey oli mitä ilmeisimmin suunniteltu dramaattisten seurapiirijuhlien näyttämöksi. Beckfordin homoseksuaalisuus oli kuitenkin tehnyt hänestä hylkiön, jota englantilainen aristokratia halveksi ja vältteli. Avajaiset jäivät ainoiksi merkittäviksi Fonthill Abbeyssä järjestetyiksi juhlallisuuksiksi, ja niihin osallistuivat amiraali Horatio Nelson sekä hänen rakastajattarensa Emma Hamilton, jotka tunnettiin ennakkoluulottomina henkilöinä. Muutoin Beckfordin luona vierailivat harvakseltaan lähinnä hänelle työskentelevät taiteilijat ja taidekauppiaat, vanhat yhteistyökumppanit sekä satunnaiset uteliaat. Alueella liikuskellut pankkiiri Richard Hoare kävi tutustumassa Fonthill Abbeyyn vuonna 1806, mitä hän yleisestä paheksunnasta johtuen joutui myöhemmin selittelemään, ja käynti jäikin ainoaksi laatuaan. Ehkä tunnetuin Beckfordin luona vieraillut taiteilija oli maalari Benjamin West.
Beckfordin elämä Fonthill Abbeyssä oli eristäytynyttä ja yksinäistä. Hän kokosi ympärilleen palvelijoista koostuvan hovin, joka käsitti muun muassa hengellisenä neuvonantajana toimineen ranskalaisen kirkonmiehen sekä joukon nuoria miespalvelijoita, mikä synnytti huhuja homoseksuaalisista orgioista. Tarinat olivat liioiteltuja, mutta todennäköisesti niihin sisältyi totuuden siemen. Beckfordin ylellinen ja eksentrinen elämä Fonthill Abbeyssä muistutti joiltain osin Hirmuvaltiaan päähenkilöä, hedonistista kalifi Vathekia. Itämaisesta estetiikasta viehättynyttä Beckfordia onkin sittemmin kuvailtu ”Fonthillin kalifiksi”.
Louhelan koulu
Louhelan koulu on kansakouluna ja peruskoulun ala-asteena sekä erityiskouluna 1960-90-luvuilla toiminut koulu Joensuussa. Se valmistui Joensuun Länsikadulle syksyllä 1965. Oppilaita oli aluksi yli 700, ja koulua piti käydä aamu- ja iltavuoroissa.
Celina Jesionowska
Celina Jesionowska (myöh. Celina Gerwin, Celina Orzechowska) (s. 3. marraskuuta 1933) on entinen puolalainen pikajuoksija ja olympiamitalisti.
Epic Meal Time
Epic Meal Time on kanadalainen videopalvelu YouTubessa esitettävä ruoanlaitto-ohjelma, joka tunnetaan sen hyvin runsaskalorisista aterioista, jotka on suurilta osin toteutettu lihatuotteista (painottuen erityisesti pekoniin) ja myös alkoholista (varsinkin Jack Daniel'sistä). Ohjelma teki debyyttinsä lokakuussa 2010 ja siitä lähtien se on julkaissut uuden jakson joka tiistai. Ohjelmaa pyörittää Harley Morenstein sekä joukko hänen kavereitaan. Epic Meal Time voitti vuonna 2011 Shorty Awardin ruokakategoriassa.
Louhelan koulu
Kun koululuokat tyhjenivät oppilaista, tiloja sai muun muassa Pohjois-Karjalan tanssiopisto, joka aloitti siellä toimintansa vuonna 1992. Joensuun Tiedepuisto aloitti pihasiivessä vuonna 1990. Tiedepuisto laajeni vähitellen, vanhan koulun päälle rakennettiin laajennuksia ja nyt koko koulun tontti on Tiedepuistoa.
Epic Meal Time
Aluksi sarjan jaksoja kuvattiin Quebecin Montrealissa, mutta myöhemmin jaksoja on kuvattu Kaliforniassa, jossa muutamat vierailevat tähdet, kuten Tony Hawk ja Smosh, ovat esiintyneet.
Joulukuussa 2012 Epic Meal Time aloitti Epic Chef-nimisen spinoff-sarjan tekemisen, johon oli saatu inspiraatiota Food Networkin televisiosarjasta Chopped. Tässä sarjassa kaksi kokkia kilpailee siitä, että kumpi saa tehtyä ensimmäisenä 45 minuutin sisällä aterian, mikä sisältää kolmea salaista ainesosaa suuriin pekoniannoksiin sekoitettuna päivän alkoholiannoksen kera.
Poste du Mali
thumb|Postikonttori [[Kangabassa.]] La Poste du Mali on Malin kansallinen postilaitos.
Posti-, lennätin- ja puhelinlaitos sai alkunsa nykyisen Malin alueella Ranskan siirtomaa-aikana. Maan itsenäistyttyä vuonna 1960 perustettiin Office des Postes et Télécommunications, jonka tehtäviin kuuluivat posti- ja rahaliikenne sekä televiestintä. Vuonna 1989 siitä erotettiin teleyhtiö Sotelma, jolloin postilaitoksen nimeksi tuli Office National des Postes du Mali. Nykyisen nimensä laitos sai vuonna 2011.
Malin postin tehtäviin kuuluu julkisten ja yksityisten kirje-, tavara-, raha- ja arvolähetysten välittäminen, postilinja-autotoiminta, postimerkkien ja arvopaperien valmistaminen ja myynti sekä pikalähettipalvelu. Maan pääkaupungin Bamakon lisäksi postilla on seitsemän aluekeskusta, joiden alaisena toimii sata postikonttoria.
Oulun Tilauslento
Oulun Tilauslento Oy oli suomalainen tilaus- ja rahtiliikennettä operoinut lentoyhtiö. Yhtiö rekisteröitiin kaupparekisteriin vuonna 1992, ja se toimi Lapin Tilauslennon ansiolentoluvan perusteella. Se lennätti muun muassa Postin lähetykset Oulun ja Rovaniemen välillä sekä myös Pohjois-Pohjanmaan sairaanhoitopiirin ambulanssilentoja. Yhtiön laivasto koostui yhdestä Cessna F406 -potkuriturbiinikoneesta. Yhtiön toiminta lakkasi 2018. pienoiskuva|pysty|vasen|Reims-Cessna F406
Celina Jesionowska
Jesionowska saavutti Bernin EM-kilpailuissa 1954 viidennen sijan 4 × 100 metrin viestijuoksussa ajalla 47,1 s. Tukholman EM-kilpailuissa 1958 hän saavutti viestissä pronssia ajalla 46,0 s. Myös Rooman 1960 olympialaisissa hän saavutti kolmannen osuuden juoksijana pronssia; Puolan joukkueen loppuaika oli 45,0 s. Henkilökohtaisilla matkoilla Jesionowska ei arvokisoissa menestynyt.
Hakodate
Hakodate on satamakaupunki Hokkaidōssa, Japanissa. Sen asukasluku on 272 848 (vuonna 2014) ja pinta-ala 677,95 neliökilometriä. Hakodate on nimitetty yhdeksi Japanin ydinkaupungeista.
Historia
Hakodate perustettiin vuonna 1454, kun Kōno Masamichi rakensi palatsin Hakodatevuoren juurelle.
Hakodaten satama avattiin yhdysvaltalaiselle kaupalle 31. maaliskuuta 1853 kommodori Matthew Perryn neuvotteleman Kanagawan sopimuksen mukaisesti.
Hakodatessa on länsimaalaistyylinen, viisisakaraisen tähden muotoinen Goryōkaku-linnake, joka rakennettiin vuonna 1866. Meiji-restauraation viimeisen vaiheen aikana shōgunille uskolliset joukot miehittivät linnakkeen ja perustivat Hokkaidōhon Ezon tasavallan. Enomoto Takeakin johtamaan kapinaan osallistui myös joukko ranskalaisia sotilaita johtajanaan Jules Brunet, joka oli toiminut shōgunin armeijan sotilaallisena neuvonantajana. Linnake antautui vuonna 1869 hallituksen joukkojen kanssa käytyjen taisteluiden jälkeen. Nykyään linnake on puisto ja suosittu hanami-paikka.
Hakodatesta tuli virallisesti kaupunki 1. elokuuta 1922. Ympäryskunnat Toi, Esan, Todohokke ja Minami-Kayabe liitettiin Hakodateen vuonna 2004, jolloin kaupungin pinta-ala lähes kaksinkertaistui.
Kulttuuri
Hakodate on tunnettu ruoastaan ja Hakodate minatomatsuri -satamafestivaalistaan.
Marnardal
Marnardal on entinen Norjan kunta Länsi-Agderin läänin sisämaassa. Kunnassa ei ollut selkeää keskustaa, mutta siellä olivat Øyslebøn, Marnardalin, Laudalin ja Bjellandin taajamat. Kunnan hallinto sijaitsi Heddelandissa. Marnardalin rajanaapureita olivat lännessä Lindesnes ja Audnedal, pohjoisessa Evje og Hornnes, idässä Vennesla ja Songdalen sekä etelässä Søgne ja Mandal. Tammikuussa 2013 tehdyn väestönlaskennan mukaan Marnardalin kunnassa oli 2 292 asukasta.
Vuonna 2020 Marnardal ja Mandal liitettiin Lindesnesin kuntaan.
Historia
Marnardal kattoi alueita aiemmista Bjellandin, Grindheimin, Laudalin ja Øyslebøn kunnista. Bjelland ja Grindheim muodostivat yhdessä oman kunnan 1837–1901 ja jakautuivat erillisiksi kunnikseen 1902. Laudalin kunta perustettiin 1899, jolloin se irtautui Øyslebøstä. Vuonna 1964 Grindheim ja osa Bjellandia yhdistyi Konsmon kanssa Audnedalin kuntaan, jolloin muu osa Bjellandista tuli mukaan perustettuun Marnardalin kuntaan. Pääosan Marnardalia muodostivat tuossa yhteydessä Laudal, Øyslebø sekä osa Finslandin kuntaa (josta osa liittyi samaan aikaan perustettuun Songdalenin kuntaan).
Emil Palander
Emil Woldemar Palander (1860–1933) oli suomalainen Venäjän armeijan kenraalimajuri. Hän oli Venäjällä rykmentin- ja prikaatinkomentaja vuosina 1907–1914 ja sotilastehtävissä Kaukasiassa 1916.
Karabudahkentin piiri
Piirin kautta kulkee Donin Rostovin ja Azerbaidžanin rajan välinen M29-valtatie, Moskovan ja Bakun välinen rautatie sekä Manasin–Sergokalan ja Karabudahkentin–Džangutain maantiet. Piirin alueella sijaitsee myös Mahatškalan kansainvälinen lentokenttä.
Seudun pääelinkeino on maatalous, joka on erikoistunut karjanhoitoon sekä viinirypäleiden, viljan, hedelmien ja vihannesten viljelyyn. Piirin alueella toimii kaksi suurkanalaa. Teollisuus on keskittynyt maataloustuotteiden, varsinkin viinirypäleiden jalostukseen. Lisäksi on rakennustarviketeollisuutta. Lezzetin parantolan yhteydessä toimii kivennäisvesipullottamo. Seudulla on myös lukuisia lomakyliä.
Piirissä toimii 12 lastentarhaa ja 26 koulua. Kulttuurilaitoksia ovat 17 kerhotaloa, 18 kirjastoa ja neljä museota.
Paikallislehtinä ilmestyvät kumykinkielinen Rajonnu jašawu, darginkielinen Šila djah ja venäjänkielinen Budni raiona (”Piirin arkea”).
Sinfonia nro 4 (Prokofjev)
Sergei Prokofjev sävelsi neljännen sinfoniansa C-duurissa (op. 47) vuosina 1929–1930. Teoksen esitti ensimmäistä kertaa 14. marraskuuta 1930 Bostonissa Serge Koussevitzkyn johtama Bostonin sinfoniaorkesteri. Orkesteri oli tilannut teoksen esitettäväksi 50-vuotisjuhlakaudellaan. Myöhemmin Prokofjev sävelsi teoksesta uuden version. Vuoden 1947 versio on hänen opuksensa numero 112.
Anelma Järvenpää-Summanen
alt=Kirjailija Anelma Järvenpää-Summanen esikoisteoksen aikaan 1977.|pienoiskuva|Kirjailija esikoisteoksen aikaan 1977. Anelma Järvenpää-Summanen, (ent. Salo, s. 24. lokakuuta 1947 Parkano) on suomalainen kirjailija. Hän oli yksi J. H. Erkon kirjoituskilpailun voittajista 1976.
Järvenpää-Summanen on ollut naimisissa kirjailija Matti Summasen kanssa vuodesta 1981.
Big Bang (albumi)
Albumi nousi Suomen virallisen listan sijalle 7.
Pesto
250px|pienoiskuva|Pestoa. Pesto ( < pestato, 'murskattu') on italialainen jähmeähkö, lämmittämättömänä nautittava maustekastike tai maustetahna. Se on alkuaan Ligurian alueelta Pohjois-Italiasta, erityisesti Genovasta (pesto genovese). Sen juuret ovat roomalaisessa juusto-yrttikastikkeessa moretumissa.
Peston pääaineosia ovat jauhetut basilika, juusto, pinjansiemenet ja valkosipuli sekä oliiviöljy. Juustona käytetään normaalisti Parmigiano-Reggiano-juustoa tai pecorinoa, kaupallisessa versiossa käytetään usein myös parmesaania, joka on parmegianon kaltainen juusto. Pesto syödään yleensä leivän tai pastan kanssa, joskaan sen käyttö ei ole rajoitettu näihin. Kaupallisessa pestossa käytetään usein cashew-pähkinöitä pinjansiementen tilalla, koska ne ovat halvempia ja niillä on samankaltainen rakenne.
Urheilupuiston koulu
Urheilupuiston koulu voi tarkoittaa seuraavia:
Patentoitu
Patentoitu on Pate Mustajärven yhdeksäs studioalbumi, joka julkaistiin 12. huhtikuuta 2013.
Kyseessä on ensimmäinen Mustajärven sooloalbumi, jolle varta vasten kerättiin ja tilattiin eri lauluntekijöiltä kappaleita. Mustajärvi valitsi yhdessä tuottajan kanssa kappaleista noin parikymmentä, joista 13 parasta valikoitui albumille.
Ensimmäiseksi singleksi irrotettiin kappale nimeltä "Patarouva ja ässähai", jonka kirjoittivat Jukka Takalo, Antti Lainas ja Vesa Holmala. Toinen single on Markku Petanderin kirjoittama "Kauneuden valssi".
Brahim Hemdani
Brahim Hemdani (s. 15. maaliskuuta 1978 Colombes, Ranska) on algerialainen entinen jalkapalloilija. Hän oli pelipaikaltaan keskikenttäpelaaja.
Maajoukkueura
Hemdani toimi Ranskan alle 21-vuotiaiden maajoukkueen kapteenina. Sittemmin aikuisten tasolla hän pelasi Algerian maajoukkueessa kaksi ottelua vuoden 2008 aikana.
Valkoperäsirri
Valkoperäsirri (Calidris fuscicollis) on pieni rantalintu, joka vierailee harvoin Suomessa. Lajin kuvaili ja nimesi tieteelle Louis Jean Pierre Vieillot 1819.
Koko ja ulkonäkö
Kesäpuvussa selkäpuoli on tummanruskea ja vatsapuoli valkea. Talvipuvussa selkä on vaaleanharmaa. Siivet ovat pitkät, ulottuvat pyrstön takapuolelle, kun lintu on maassa. Lajin pituus on noin 15–20 cm, siipien kärkiväli 34–45 cm ja paino 25–50 grammaa.
Levinneisyys
Pesii Kanadan pohjoisilla saarilla ja paikoin myös mantereella, harvinaisena myös Alaskassa. Talvehtii Etelä-Amerikassa, pääosin Andien itäpuolella Paraguaysta Tulimaahan ja Falklandsaarille. Maailman populaation koko on noin 400 000 yksilöä ja lajin kanta on elinvoimainen. Suomessa valkoperäsirri on tavattu 5 kertaa vuoteen 2006 mennessä.
Elinympäristö
Pesimäaikana tundran kosteikot, kuten suot, lampien, järvien ja jokien rannat. Muuttomatkalla ja talvehtimisalueilla se viihtyy rannikoiden vuorovesirannoilla, laguuneissa ja kosteikoilla.
Lisääntyminen
Pesä on maassa kasvillisuuden suojassa. Munia on 3 tai 4. Haudonta-aika on 21–22 päivää.
Ravinto
Syö maassa eläviä hyönteisiä, nilviäisiä, äyriäisiä ja myös hieman kasvien osia.
Antenor
Antenor oli kreikkalaisessa mytologiassa dardanialainen ylimys ja Aisyeteen ja Kleomestran poika. Häntä pidettiin yhtenä viisaimmista Troijan vanhempien neuvoston jäsenistä. Hänen puolisonsa oli Theano, Traakian Kisseuksen tytär, joka synnytti hänelle useita lapsia.
Antenor toimi jo ennen Troijan sotaa kuningas Priamoksen neuvonantajana. Hän oli vieraanvarainen Menelaokselle ja Odysseukselle, jotka olivat tulleet vaatimaan Helenan palauttamista, ja neuvoi kaupunkilaisia luovuttamaan Helenan sodan välttämiseksi. Myöhemmissä lähteissä Antenorista tuli kuitenkin petturi, joka avasi kaupungin portit kreikkalaisille. Toisen version mukaan hän toimitti Palladionin kreikkalaisille ja kehotti troijalaisia purkamaan muurinsa saadakseen puuhevosen kuljetettua kaupunkiin. Tästä vastalahjaksi hyökkääjät säästivät hänet ja hänen perhekuntansa.
Troijan hävittämisen jälkeen Antenorin kerrottiin joko perustaneen paikalle uuden kaupungin, asettuneen Kyreneen tai perustaneen Pataviumin – nykyisen Padovan – kaupungin.
MotorStorm: Apocalypse
MotorStorm: Apocalypse on Evolution Studiosin kehittämä jatko-osa pelille MotorStorm: Pacific Rift. Peli julkaistiin vuonna 2011 PlayStation 3 -konsolille. Sitä on muunneltu,{{{Selvennä|Missä vaiheessa tai mihin verrattuna?}} ja tekoälykuskit ovat aggressiivisempia.
Pelaaminen
Pelissä suunnataan kaupunkiin maailmanlopun aikaan. Kaupunkia kourii maanjäristys, joten tornit ja talot sortuvat ja kaatuvat. Pahin asia on, että et ole yksin! Pelissä on sama tarkoitus kuin edeltäjässään, mutta tuhoisammalla tavalla. Pelissä on myös 16 pelaajan online-pelitila, jossa voi kerätä pelimerkkejä jokaisesta kisasta.